|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| **Број: 404-02-04/4/2018-02** |
| **Датум: 05.03.2018. године** |
| **Немањина 22-26, Београд** |

**ПРЕДМЕТ: Појашњење конкурсне документације за ЈН 6/2018, Услуге обезбеђења авио карата и хотелског смештаја за службена путовања у земљи и иностранству**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**Питање 1.**

1. Која је вредност уговора, за који треба обезбедити банкарску гаранцију за добро извршење посла у висини од 10% вредности уговора, обзиром да је у Подацима о предмету јавне набавке, тачка 3. наведено:

Укупна процењена вредност јавне набавке је 7.083.333,33 без ПДВ, односно 8.500.000 са ПДВ а динамика плаћања предвиђа укупне уплате за три године у висини од 30.500.000 са ПДВ.

**Одговор на питање број 1:**

Потребно је доставити банкарску гаранцију за добро извршење посла у висини од 10% вредности уговора за три године.

Следи измена конкурсне документације

 **Питање 2.**

2. У 3. Поглављу - Спецификација предмета јавне набавке, у опису резервација хотелског смештаја (тачка 2.) стоји “У цену услуге не улази цена хотелског смештаја по соби”, док у Упутству понуђачу како да сачини понуду, тачка 9. валута И начин на који мора да буде наведена И изражена цена понуде, у тачки 3. се наводи “Укупна максимална цена хотелског смештаја за наваедене дестинације”. У образцу структуре цена у напоменама стоји “ У цену улази цена хотелског смештај на бази услуге описане у тхеничкој спецификацији…”, такође И “ Понуђач у динарима уписује највишу цену хотелског смештаја…”

Молимо вас да нам прецизирате шта је предмет јавне набавке:

• Услуга посредовања у обезбеђивању хотелског смештаја (где цена самог хотелског смештаја није укључена у цену)

• или је предмет јавне набавке понуда за хотелски смештај (где је цена смештаја укључена у цену)

**Одговор на питање број 2:**

Следи измена конкурсне документације.